cyanic-selkie/wikianc huggingface dataset:
মাইক্রোসফট টিমস
ইন্টিগ্রেশন
মাইক্রোসফট টিমসের শত শত ইন্টিগ্রেশন রয়েছে মাইক্রোসফট অ্যাপসোর্স, এর ইন্টিগ্রেশন মার্কেটপ্লেসের মাধ্যমে। ২০২০ সালে, মাইক্রোসফট একীভূত ভাষা মিটিং নিয়ন্ত্রণ অফার করার জন্য KUDO (ভাষা ব্যাখ্যা প্রদানকারী একটি ক্লাউড ভিত্তিক সমাধান) - এর সাথে অংশীদারিত্ব করেছে।
জেব্বাল আলী বন্দর
জিব্বল আলী বন্দর (আরবি: جبل علي) (সংযুক্ত কিছুদিন আগে "মিনা জাবাল আলী" ) সংযুক্ত আরব আমিরাতের দুবাইয়ের জিবাল আলিতে অবস্থিত একটি গভীর বন্দর। জিব্বল আলী বিশ্বের নবমতম ব্যস্ততম বন্দর এবং বৃহত্তম ম্যান-বানর বন্দর এবং মধ্যপ্রাচ্যে সবচেয়ে বড় এবং সবচেয়ে বেশি ব্যস্ততম বন্দর।. পোর্ট জেব্বাল আলী পোর্ট রশিদ এর পন্যের চাপ কম করার জন্য ১৯৭০ এর দশকের শেষের দিকে নির্মিত হয়েছিল।
ভূগোল
জিবাল আলী পোর্ট পারস্য উপসাগরে দুবাইয়ের ৩৫ কিমি দক্ষিণ-পশ্চিমে অবস্থিত।
ইতিহাস
জাবেবল আলী পোর্ট, রশিদ বিন সাঈদ আল-মাকতুমের প্রচেষ্টায় কৃতিত্ব ১৯৭০ দশকের শেষের দিকে নির্মিত হয়েছিল এবং ১৯৭৯ সালে পোর্ট রশিদ এ সুবিধাগুলি সম্পূরক করার জন্য খোলা হয়েছিল। বন্দর শ্রমিকদের জন্য জিবাল আলীর গ্রাম নির্মাণ করা হয়েছিল, এবং এর ৩০০ জন লোকের জনসংখ্যা রয়েছে। ১৩৪ বর্গ কিলোমিটার (৫২ বর্গ কিলোমিটার) উপর আচ্ছাদন এটি পৃথিবীর ১২০ টি দেশের ৫,০০০ টিরও বেশি বন্দের সঙ্গে যুক্ত। ৬৭ বার্থ  এবং ১৩৪.৬৮  বর্গ কিলোমিটার (৫২ বর্গ কিলোমিটার) আয়তনের সাথে, জিব্বল আলী বিশ্বের সবচেয়ে বড় মানুষের তৈরি আশ্রয় এবং মধ্যপ্রাচ্যের বৃহত্তম বন্দর।
জেব্বাল আলীর বন্দরটি মার্কিন যুক্তরাষ্ট্রের বাইরের মার্কিন নৌবাহিনীর জাহাজগুলি দ্বারা প্রায়শই দেখা হয়। বন্দরের সুবিধার বন্দর এবং আকারের গভীরতার কারণে, একটি নিমিজজ ক্লাসের বিমান বাহক এবং বেশ কয়েকটি সহজাত যুদ্ধ গোষ্ঠীর জাহাজ পিঠ-পার্শ্ব রাখা যাবে। এই পোর্ট ভিজিট ফ্রিকোয়েন্সি কারণে, আধা স্থায়ী স্বাধীনতা সুবিধা (পরিষেবা কর্মীদের দ্বারা "স্যান্ডবক্স" হিসাবে উল্লেখ করা হয়েছে) ক্যারিয়ার বাঁধের পাশে নির্মিত হয়েছে।
অপারেশন
পোর্ট জেব্বাল আলী এক মিলিয়ন বর্গ মিটার কনটেইনার ধারনের এটি মাঝারি এবং দীর্ঘমেয়াদী সাধারণ পণ্যসম্ভার সংগ্রহস্থল জন্য স্থান রয়েছে, মোট প্রায় ১৯ হাজার বর্গ মিটার এবং ৯.৫ বর্গ মিটার দিয়ে আবৃত ১২ আচ্ছাদিত শড সঙ্গে সাত ডাচ শাখা সহ। উপরন্তু, পোর্ট জেব্বাল আলীও রয়েছে ৯৬০ হাজার বর্গ মিটার খোলা স্টোরেজ।.
পোর্ট জেব্বাল আলী দুবাইয়ের এক্সপ্রেসওয়ে সিস্টেম এবং দুবাই আন্তর্জাতিক বিমানবন্দর কার্গো ভিলেজের সাথে যুক্ত। কার্গো গ্রামীণ সুবিধা কার্গো হ্যান্ডলিং করতে সক্ষম, যা জাহাজ থেকে বিমানের জন্য চার ঘণ্টা ট্রানজিট সম্ভব।. ডিপিএর বাণিজ্যিক ট্রাকিং সার্ভিস পরিবহন কন্টেইনার এবং পোর্ট জেব্বাল আলী, পোর্ট রশিদ এবং বাকি সংযুক্ত আরব আমিরাতে প্রতিদিন সাধারণ মাল পরিবহন।
আমিরাবাদ রেলওয়ে স্টেশন
ইতিহাস
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও আমিরাবাদ রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
পরিষেবা
আমিরাবাদ রেলওয়ে স্টেশন দিয়ে রাজবাড়ী এক্সপ্রেস চলাচল করে।
স্বলিখিত জীবনী
স্বলিখিত-জীবনী হল ১৮৯৬ খ্রিস্টাব্দে ভারতের প্রখ্যাত বাঙালি দার্শনিক  ভক্তিবিনোদ ঠাকুর নামে সুপরিচিত কেদারনাথ দত্ত ভক্তিবিনোদ লিখিত  আত্মজীবনী। গ্রন্থটি ১৯১৬ খ্রিস্টাব্দে প্রকাশ করেন তার পুত্র ললিতাপ্রসাদ দত্ত। বাংলার নবজাগরণে বিশিষ্ট চিন্তাবিদ এবং গৌড়ীয় বৈষ্ণবধর্মের একজন নেতৃস্থানীয় দার্শনিক, সাধক এবং আধ্যাত্মিক সংস্কারক ছিলেন ভক্তিবিনোদ ঠাকুর। দীর্ঘ এক শতাব্দী পর ২০২৩ খ্রিস্টাব্দের ১৫ ফেব্রুয়ারি গ্রন্থটি সংশোধিত আকারে পুন:মুদ্রিত হয়েছে কলকাতার ভক্তিবেদান্ত রিসার্চ সেন্টার ও  দে'জ পাবলিশার্সের উদ্যোগে।
সারসংক্ষেপ
১৮৯৬ খ্রিস্টাব্দে ভক্তিবিনোদ ঠাকুর তার পুত্র ললিতাপ্রসাদ দত্তের অনুরোধে সে সময়কাল পর্যন্ত ছাপ্পান্ন বৎসরের বিস্তৃত বিবরণ চিঠিপত্রের আকারে 'স্বলিখিত জীবনী' নামে আত্মকথন লেখেন। তিনি অকপটে তার জীবন পথের নানান চিত্রপটে এনেছেন আর্থিক সংগ্রাম, স্বাস্থ্য সমস্যা, আভ্যন্তরীণ সন্দেহে এবং নিরাপত্তাহীনতার  দিনগুলোর কথা। এগুলির মাঝে ২৯ বৎসর বয়সেই গভীর  আত্মদর্শনে তিনি ধীরে ধীরে চৈতন্য মহাপ্রভুর জীবনাদর্শের ও  শিক্ষার গভীর অধ্যয়নে ও অনুশীলনে খুঁজে পান জীবনের চূড়ান্ত লক্ষ্য। নিজেকে উৎসর্গ করেন গৌড়ীয় বৈষ্ণবধর্মের প্রচার ও প্রসারে। আধ্যাত্মিক নেতা হিসাবে তিনি তার অনুসারীদের কাছে শ্রদ্ধার পাত্র হন। কখনো তিনি তার আধ্যাত্মিক বুদ্ধি, সাধুত্ব, ক্ষমতা বা ক্যারিশমা প্রদর্শন করেন নি। বরং প্রকৃত সৎ, অত্যন্ত বিনয়ী মানুষ  হিসাবে তিনি সবার হৃদয়ে স্থান অর্জন করে নেন। ১৯১৪ খ্রিস্টাব্দে ভক্তিবিনোদ ঠাকুরের  মৃত্যুর পর গ্রন্থটি ১৯১৬ সালে ললিতাপ্রসাদ দত্ত কর্তৃক প্রকাশিত হয়।
২০২৩ খ্রিস্টাব্দে ইসকনের মায়াপুরে সংশোধিত আকারে পুন:মুদ্রিত গ্রন্থটি  প্রকাশের এক অনুষ্ঠানে রামকৃষ্ণ মিশন বিদ্যামন্দিরের ইতিহাস বিভাগের সহকারী অধ্যাপক ও ধর্মকেন্দ্রিক ইতিহাস চর্চার গবেষক শান্তনু দে উল্লেখ করেন-
ডেভ মোহাম্মদ
ডেভ মোহাম্মদ (Dave Mohammed; জন্ম: ৮ অক্টোবর, ১৯৭৯) ত্রিনিদাদের প্রিন্সেস স্ট্রিট এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০১০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো, অ্যান্টিগুয়া হকসবিলস, স্ট্যানফোর্ড সুপারস্টার্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম রিস্ট-স্পিন বোলিং করতেন। এছাড়াও, বামহাতে নিচেরসারিতে ব্যাটিং করতেন ‘টেডপোল’ ডাকনামে পরিচিত ডেভ মোহাম্মদ।
প্রথম-শ্রেণীর ক্রিকেট
২০০০-০১ মৌসুম থেকে ২০১১ সাল পর্যন্ত ডেভ মোহাম্মদের প্রথম-শ্রেণীর খেলোয়াড়ী জীবন চলমান ছিল। পরিবারের দশ সন্তানের মধ্যে সর্বকনিষ্ঠ ছিলেন তিনি। নিখুঁত আকারে আক্রমণধর্মী চায়নাম্যান বোলিংয়ে অভ্যস্ত ছিলেন ও আক্রমণাত্মক ব্যাটিং করতেন। প্রথম-শ্রেণীর খেলার ধরনে খুব কমই ধ্বংসাত্মক প্রভাব ফেলেন। তাসত্ত্বেও, ধারাবাহিকতা বজায় রাখেন।
ত্রিনিদাদ ও টোবাগোর পক্ষে মাত্র তিনটি প্রথম-শ্রেণীর ক্রিকেট খেলায় অংশগ্রহণের পরপরই ওয়েস্ট ইন্ডিজ দলে খেলার জন্যে আমন্ত্রিত হন। ২০০৬ সালের ঘরোয়া ক্রিকেটে দূর্দান্ত খেলা উপহার দেন।
২০০৯ সালে ভারতের বেঙ্গালুরুতে অনুষ্ঠিত চ্যাম্পিয়ন্স লীগ টি২০ প্রতিযোগিতায় ত্রিনিদাদ ও টোবাগো দলের সদস্যরূপে সমারসেটের বিপক্ষে খেলেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন ডেভ মোহাম্মদ। ২ জানুয়ারি, ২০০৪ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৯ নভেম্বর, ২০০৬ তারিখে মুলতানে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
মার্চ, ২০০১ সালে দক্ষিণ আফ্রিকার বিপক্ষে সিরিজের তৃতীয় টেস্ট খেলার জন্যে তাকে দলে অন্তর্ভুক্ত করা হয়। তবে, জানুয়ারি, ২০০৪ সালের পূর্ব-পর্যন্ত তার টেস্ট অভিষেক পর্ব সম্পন্ন হয়নি। দক্ষিণ আফ্রিকার বিপক্ষে তার টেস্ট অভিষেক হয়।
অভিষেট টেস্টের প্রথম ইনিংসে তিন উইকেট লাভ করেন। তন্মধ্যে, সাত বলের ব্যবধানে দুই উইকেট লাভে সক্ষমতা দেখান। কিন্তু, ওয়েস্ট ইন্ডিজের বোলিংয়ের দূর্বলতার কারণে স্বাগতিক দলের বিপক্ষে পুরো সিরিজেই নেতিবাচক প্রভাব ফেলে। একই বছরে ইংল্যান্ডের বিপক্ষে নিজস্ব দ্বিতীয় টেস্টে অংশ নেন।
ইংল্যান্ডের মুখোমুখি
ইংল্যান্ডের বিপক্ষে আরও একটি টেস্টে অংশ নেয়ার পর অপর স্পিনার ওমরি ব্যাঙ্কসের কাছে তার স্থানচ্যূতি ঘটে। এরপর, ২০০৬ সালের পূর্ব-পর্যন্ত তাকে দলের বাইরে রাখা হয়। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ওয়েস্ট ইন্ডিজের একদিনের দলে তাকে ফিরিয়ে আনা হয়। এরপর, ভারতের বিপক্ষে টেস্ট সিরিজে তাকে খেলানো হয়। সিরিজের চূড়ান্ত ওডিআইয়ে দলের জয়ে ভূমিকা রাখেন।
ভারত ও পাকিস্তানের বিপক্ষে সাধারণমানের বোলিং করেন। তবে, সেন্ট জোন্সে পাল্টা আক্রমণ খেলা উপহার দিয়ে ৫২ রানের নিজস্ব প্রথম ও একমাত্র অর্ধ-শতরানের ইনিংস খেলে নাটকীয়ভাবে ড্রয়ের পথে নিয়ে যেতে বাধ্য করেন। অ্যান্টিগুয়া রিক্রিয়েশন গ্রাউন্ডে অনুষ্ঠিত সিরিজের প্রথম টেস্টে অর্ধ-শতরানের অসাধারণ ইনিংস খেলে এক উইকেট বাদে খেলাটি ড্রয়ে পরিণত করেন। পরবর্তীতে পাকিস্তানের বিপক্ষে সিরিজে খেলেন। এখানেও তিনি নিচেরসারির ব্যাটসম্যান হিসেবে কার্যকরী ভূমিকা পালন করেন।
দুই বছর আন্তর্জাতিক খেলা থেকে দূরে থাকার পর আগস্ট, ২০০৮ সালে কানাডায় অনুষ্ঠিত ত্রিদেশীয় সিরিজে অংশ নেয়ার উদ্দেশ্যে ওয়েস্ট ইন্ডিজের একদিনের দলে খেলার জন্যে তাকে আমন্ত্রণ জানানো হয়। আন্তর্জাতিক ক্রিকেট থেকে উপেক্ষিত হলেও স্ট্যানফোর্ড সুপারস্টার্স দলের সদস্যরূপে ইংল্যান্ড দলকে পরাজিত করেন।
লরেন ব্রাইস
লরেন ব্রাইস (২৯ সেপ্টেম্বর, ১৯৬২ – ৩ জুলাই, ২০১৫) একজন প্রাক্তন মার্কিন পর্ণোগ্রাফিক অভিনেত্রী.
ক্যারিয়ার
১৯৮০’র শেষে ও ১৯৯০’র দশকে প্রাপ্ত বয়স্কদের চলচ্চিত্রের ক্যারিয়ারে তিনি প্রথমে Nightdreams II পরবর্তীতে 3 এ,  এবং তিনি Deep Throat 4 (যৌনতা মূলক নয় এমন চরিত্রে) ও 5 এ অভিনয় করেন।. এছাড়াও True Legends of Adult Cinema: The Modern Video Era (1993) নামের একটি ডকুমেন্টারি তৈরি করেন।
মৃত্যু
তার বাগদত্তার ভাষ্য অনুযায়ী, তিনি ২০১৫ সালের ৩ জুলাই যকৃতের সমস্যায় তিনি মারা যান।
সৈয়দ ফয়জুল করিম
জন্ম ও বংশ
ফয়জুল করিম ১৯৭৩ সালের ১০ জানুয়ারি বরিশাল জেলার চরমোনাই গ্রামে জন্মগ্রহণ করেন। তার পিতার নাম সৈয়দ ফজলুল করিম ও দাদা সৈয়দ মুহাম্মদ ইসহাক। তার মোট ৭ ভাই ও ১ বোন। তার পরদাদা সৈয়দ আমজদ আলী ছিলেন সৈয়দ ওমর আলীর ছেলে। তার পূর্বপুরুষ (পরদাদার দাদা) সৈয়দ আলী আকবর বগদাদ শহর হতে বাংলায় হিজরত​ করেছিলেন, অবশেষে পশুরীকাঠি গাঁয়ে বসবাস স্থাপন করে। আলী আকবরের ছোট ভাই, যিনি সৈয়দ আলী আসগর নামে পরিচিত, কীর্তনখোলা নদীর পশ্চিমপাড়ে অবস্থিত লাকটিয়া গ্রামের সৈয়দ খান্দানের পূর্বপুরুষ।
কর্মজীবন
শিক্ষাজীবন সমাপ্তির পর তিনি চরমোনাই জামিয়া রশিদিয়া ইসলামিয়ার আলিয়া শাখার শিক্ষক হিসেবে যোগদান করেন। পরে দীর্ঘদিন আলিয়া ও কওমি উভয় শাখার সহকারী অধ্যক্ষ ছিলেন। ২০০৬ সালের ২৫ নভেম্বর তার পিতার মৃত্যুর পর তিনি ইসলামী আন্দোলন বাংলাদেশ ও বাংলাদেশ মুজাহিদ কমিটির বিভিন্ন পদে দায়িত্ব পালন করেছেন। ছাত্রজীবন থেকে তিনি ইসলামী শাসনতন্ত্র ছাত্র আন্দোলনের সঙ্গে জড়িত ছিলেন। সর্বশেষ তিনি এর কেন্দ্রীয় কমিটির সদস্যের (১৯৯৩-৯৪) দায়িত্ব পালন করেছিলেন।
ঢাকা বিশ্ববিদ্যালয়
২০১৬ সালে ঢাকা বিশ্ববিদ্যালয় নিয়ে তার দেওয়া একটি বক্তব্য নিয়ে প্রচুর বিতর্কের সৃষ্টি হয়। যেখানে তিনি দাবি করেন, হিন্দুদের বিরোধিতায় ১৯১১ সালে ঢাকা বিশ্ববিদ্যালয় স্থাপন করা যায় নি। ১৯২১ সালে একজন মুসলিম ব্যক্তি খাজা সলিমুল্লাহর প্রস্তাবে ঢাবির ভিত্তিপ্রস্তর স্থাপন করা হয়। তাই এটি মুসলমানদের বিশ্ববিদ্যালয় এবং সেখানে কোনো নাস্তিক থাকতে পারবে না৷ পাঠ্যক্রম নিয়ে তিনি বলেন, "যেই সিলেবাসের মধ্যে নবী (সা.) এর জীবনী থাকবে না, ওমরের জীবনী থাকবে না, যেখানে এমন মহৎ লোকদের জীবনী থাকবে না – এরকম সিলেবাসের বই বাংলাদেশে পড়ানো হবে না, এমনকি পড়তে দেয়া হবে না৷"
ভাস্কর্য
২০২০ সালের ১৩ নভেম্বর তিনি যাত্রাবাড়ীস্থ গেন্ডারিয়ায় শেখ মুজিবুর রহমানের নির্মাণাধীন ভাস্কর্যের বিরোধিতা করে একটি বক্তব্য দেন। পরবর্তীতে যা নিয়ে একটি জাতীয় বিতর্কের সূত্রপাত ঘটে। বক্তৃতায় তিনি বলেন, "আন্দোলন করব, সংগ্রাম করব, জিহাদ করব। রক্ত দিতে চাইনা, দিলে বন্ধ হবে না। রাশিয়ার জনগণ লেলিনের ৭২ ফুট মূর্তি যদি ক্রেন দিয়ে তুলে সাগরে নিক্ষেপ করতে পারে তাহলে শেখ সাহেবের মূর্তি আজকে হোক কালকে হোক তুলে বুড়িগঙ্গায় নিক্ষেপ করবেন।" নানা প্রতিক্রিয়ার পর তার বিরুদ্ধে রাষ্ট্রদ্রোহী মামলা দায়ের করা হয় এবং পিবিআই মামলাটির তদন্তভার গ্রহণ করে।
ওয়াল্টার বুয়ালিয়া
ওয়াল্টার বিনেনে সাবুয়া বুয়ালিয়া (Walter Bwalya; জন্ম: ৫ মে ১৯৯৫; ওয়াল্টার বুয়ালিয়া নামে সুপরিচিত) হলেন একজন গণতান্ত্রিক কঙ্গোলীয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং গণতান্ত্রিক কঙ্গো প্রজাতন্ত্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
ওয়াল্টার ২০২১ সালে গণতান্ত্রিক কঙ্গো প্রজাতন্ত্রের হয়ে আন্তর্জাতিক পর্যায়ে অভিষেক করেছেন; গণতান্ত্রিক কঙ্গো প্রজাতন্ত্রের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
ওয়াল্টার বিনেনে সাবুয়া বুয়ালিয়া ১৯৯৫ সালের ৫ই মে তারিখে গণতান্ত্রিক কঙ্গো প্রজাতন্ত্রের লুবুম্বাশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ১১ই জুন তারিখে, ২৬ বছর, ১ মাস ও ৬ দিন বয়সে, বাম পায়ে ফুটবল খেলায় পারদর্শী ওয়াল্টার মালির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে গণতান্ত্রিক কঙ্গো প্রজাতন্ত্রের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। গণতান্ত্রিক কঙ্গো প্রজাতন্ত্রের হয়ে অভিষেকের বছরে ওয়াল্টার সর্বমোট ১ ম্যাচে অংশগ্রহণ করেছেন।
হিন্দমোটর
হিন্দ মোটর ভারতের পশ্চিমবঙ্গ রাজ্য  উত্তরপাড়ার Kotrung পৌরসভা  এর হুগলি জেলার   একটি অঞ্চল।   এটি হুগলি নদীর পশ্চিম তীরে অবস্থিত। এটি কলকাতা মেট্রোপলিটন উন্নয়ন কর্তৃপক্ষের (কেএমডিএ) আওতাধীন এলাকার একটি অংশ।
পার্শ্ববর্তী উত্তরপাড়া এবং কোননগর শহরতলির সাথে ভাগ করে নেওয়া হিন্দুস্তান মোটরস কারখানার জন্য স্থানীয়ভাবে এটি বিকাশ ও নামকরণের কারণে বিশিষ্ট। কারখানাটি ১৯৪৮ সাল থেকে এই অঞ্চলে ছিল এবং বিখ্যাত হিন্দুস্তানের রাষ্ট্রদূতের একমাত্র উৎপাদন সাইট ছিল।  এই শহরের শীর্ষে ছিল নিজস্ব স্কুল, মন্দির এবং হাসপাতাল।
পরিবহন
রাস্তা ও রেলপথে হিন্দ মোটর ভালভাবে সংযুক্ত। স্টেট হাইওয়ে 6 / গ্র্যান্ড ট্রাঙ্ক রোডটি লোকাল দিয়ে যায়।
ট্রেন
হিন্দ মোটর রেলস্টেশন হাওড়া-বর্ধমান মূল লাইনের মধ্য দিয়ে শহরটিকে হাওড়া স্টেশনটির সাথে সংযুক্ত করে।
লারকানা
লারকানা (لاڙڪاڻو) হলো পাকিস্তানের সিন্ধু প্রদেশের উত্তর-পশ্চিমে অবস্থিত একটি শহর। ঐতিহাসিক সিন্ধু নদ শহরটির দক্ষিণ পার্শ্ব দিয়ে প্রবাহিত হয়েছে। একে পবিত্র আলেমদের শহর বলে অভিহিত করা হয়। প্রাচীনকালে এখানেই সিন্ধু সভ্যতার মহেঞ্জোদাড়ো শহর গড়ে উঠেছিল, যেটি ছিল ব্যাবিলনীয় এবং অ্যাসিরিয়ার তুলনায় আকারে বড়।
শহরটি লারকানা জেলায় অবস্থিত। অতীতে এই এলাকাটি 'চান্ডকা' নামে পরিচিত ছিল। লারকানা শহরটি ঘার খালের দক্ষিণ তীরে অবস্থিত। এই শহরটি শিখাপুর শহর হতে দক্ষিণে এবং মেহার হতে  উত্তর-পূর্বে অবস্থিত।
উবুন্টু মোবাইল সংস্করণ
উবুন্টু মোবাইল ইন্টারনেট ডিভাইস সংস্করণ (Ubuntu Mobile Internet Device Edition) ইনটেল মোবাইল ইন্টারনেট ডিভাইসের জন্যে রহিত উবুন্টু ডিস্ট্রিবিউশন। গুই হিসেবে এটি গ্নোম ফ্রেমওয়ার্ক হিল্ডন ব্যবহার করে।
লারকানা
ভূগোল
লারকানা শহরটি ২৪ ৫৬' ০০' ডিগ্রী অক্ষাংশ এবং ৬৭ ১১' ০০' ডিগ্রী দ্রাঘিমাংশে অবস্থিত। এটি সিন্ধু প্রদেশের উত্তর-পশ্চিমে অবস্থিত এবং এর একটি নিজস্ব বিভাগ রয়েছে। সিন্ধু প্রদেশের উপরিভাগ এর অন্তর্ভুক্ত।
জলবায়ু
লারকানা মৌসুমী জলবায়ু অঞ্চলের অন্তর্ভুক্ত। এই অঞ্চলে অত্যন্ত উষ্ণ গ্রীষ্মকাল পরিলক্ষিত হয়। গ্রীষ্মকালে সর্বোচ্চ তাপমাত্রা মাঝে মাঝে ৫৩ °সে পর্যন্ত উঠে যায়। অপরদিকে এখানে কিছুটা শীতল শীতকাল পরিলক্ষিত হয়, এসময়ে সর্বনিম্ন তাপমাত্রা প্রায় −২ ডিগ্রী সেলসিয়াসে নেমে যায়। ২০১০ সালের ২৬ মে তারিখে লারকানার তাপমাত্রা রেকর্ড ৫৩°সে ছাড়িয়ে যায়। ১৯৯৮ সালের ৩১ মে তাপমাত্রা ৫২.৭° সেলসিয়াসে ঊঠলে লারকানা পাকিস্তানের সবথেকে উষ্ণ শহর হিসেবে পরিচিতি পায়।
এই অতিরিক্ত উষ্ণ আবহাওয়ার কারণে প্রায়শই প্রাণহানির ঘটনা ঘটে থাকে। ২০০৭ সালের জুন মাসে প্রচণ্ড তাপদাহের ফলে বেশ কিছু মানুষ মৃত্যুবরণ করে। মে হতে সেপ্টেম্বর মাস পর্যন্ত এমন উষ্ণ আবহাওয়া বিরাজ করে। পরবর্তী মাসগুলোতে মৌসুমী বৃষ্টির প্রভাবে তাপমাত্রা হ্রাস পেলেও তা এই অঞ্চলের পার্শ্ববর্তী কিছু এলাকাকে বন্যায় প্লাবিত করে।
উবুন্টু মোবাইল সংস্করণ
উবুন্টু মোবাইলের উন্নয়ন ২০০৯ সালে রহিত করা হয় এবং জানুয়ারি ২, ২০১৩ সালে উবুন্টু ফর ফোন ঘোষণা করা হয়।
বৈশিষ্ট
ক্যানোনিকাল অনুযায়ী উবুন্টু পূর্ণ ওয়েব ২.০ অভিজ্ঞতা প্রদান করবে। পরবর্তীতে নিয়মিত হালনাগাদের সাথে ওয়েব ব্রাউজিং, ইমেইল, মিডিয়া, ক্যামেরা, ভয়েস ওভার ইন্টারনেট প্রোটোকল, ইন্সট্যান্ট ম্যাসেজিং, জিপিএস, ব্লগ, গেম, কন্টাক্ট, এবং দিনলিপি (ক্যালেন্ডার) যুক্ত হতে যাচ্ছিলো। টাচস্ক্রিন ব্যবহার করে পূর্ণ ব্যবহারযোগ্যতা প্রদানের মত করে উবুন্টু টাচ ডিজাইন করা হয়েছে।
পাপু গোমেস
আলেহান্দ্রো দারিও গোমেস (Alejandro Darío Gómez, ; জন্ম: ১৫ ফেব্রুয়ারি ১৯৮৮; পাপু গোমেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব সেভিয়া এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৭ সালে, গোমেস আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৭ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৫ ম্যাচে ৩টি গোল করেছেন।
আন্তর্জাতিক ফুটবল
গোমেস আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১১ ম্যাচে অংশগ্রহণ করে ২টি গোল এবং একটি শিরোপা জয়লাভ করেছেন।
২০১৭ সালের ১৩ই জুন তারিখে, ২৯ বছর, ৩ মাস ও ২৯ দিন বয়সে, ডান পায়ে ফুটবল খেলায় পারদর্শী গোমেস সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৬ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৬–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে গোমেস সর্বমোট ৪ ম্যাচে ১টি গোল করেছেন।
প্রাইড গ্রুপ
প্রাইড গ্রুপ হলো একটি উল্লম্ব সংস্থা যা ইউরোপীয় ইউনিয়ন, মার্কিন যুক্তরাষ্ট্র এবং কানাডায় নিটওয়্যার পণ্য তৈরি এবং রপ্তানি করে। গ্রুপটি সারা বাংলাদেশে ছড়িয়ে থাকা ৬০টি রিটেইল আউটলেটের চেইনের মাধ্যমে মহিলাদের পোশাক, পুরুষদের পোশাক, বাচ্চাদের পোশাক, বাড়ির সাজসজ্জা এবং অন্যান্য টেক্সটাইল পণ্য তৈরি ও খুচরা বিক্রেতার সাথে জড়িত।
প্রারম্ভিক বছর
প্রাইড গ্রুপ ১৯৫৮ সালে তারা যাত্রা শুরু করে, তখন প্রতিষ্ঠাতা হালিমুর রহমান প্রথম ঢাকা টেক্সটাইল প্রতিষ্ঠা করেন এবং এর ভিত্তি স্থাপন করেন যা শেষ পর্যন্ত প্রাইড লিমিটেডে পরিণত হয়। ঢাকা টেক্সটাইলসের সূচনার সময়, রহমান ইপিএসসওআইসও এ নিযুক্ত ছিলেন এবং এখান থেকেই তিনি একটি গার্মেন্টস ফ্যাক্টরি প্রতিষ্ঠার ধারণায় আসেন যা বাংলাদেশের মহিলাদের জন্য স্থানীয়ভাবে তৈরি শাড়ি সরবরাহ করবে।
পরিচালনা পরির্ষদ
হালিমুর রহমানের ছেলে মোহাম্মদ আবদুল মঈদ (ব্যবস্থাপনা পরিচালক), ড. মোহাম্মদ আবদুল মঈন (পরিচালক) এবং মোহাম্মদ আবদুল মোমেন (পরিচালক) প্রাইড গ্রুপের বর্তমান বোর্ড গঠন করেন।
এইচ.আর টেক্সটাইল মিলস লিমিটেড
এইচ.আর টেক্সটাইল মিলস লিমিটেড একটি উল্লম্ব পাবলিক লিমিটেড কোম্পানি, যারস নিটওয়্যার পণ্য তৈরিতে করেন। এইচ.আর টেক্সটাইল মিলস একটি লাইক্রা নিশ্চিত কারখানা। জারা, বারশকা, নতুন চেহারা, স্ট্রাডিভারিয়াস, এবং এল কর্টে ইঙ্গলেস তাদের কিছু গ্রাহক৷
ফ্যাশন নিট গার্মেন্টস লিমিটেড নিটওয়্যার পণ্য তৈরিতে নিযুক্ত রয়েছে, যার মধ্যে রয়েছে মহিলাদের টপস, খেলাধুলা এবং সক্রিয় পোশাক, শিশুদের বাইরের পোশাক এবং পুরুষদের অভ্যন্তরীণ পোশাক।
ঢাকা টেক্সটাইল লিমিটেড
ঢাকা টেক্সটাইল বোনা টেক্সটাইল উৎপাদন এবং প্রক্রিয়াকরণের সাথে জড়িত। এটি বাংলাদেশের প্রাচীনতম টেক্সটাইল প্রসেসরগুলির মধ্যে একটি।
প্রাইড লিমিটেড
প্রাইড লিমিটেড তারদের বর্তমান আকারে ১৯৯১ সালে টিএমসি ভবনে একটি খুচরা আউটলেট স্থাপনের মাধ্যমে শুরু হয়েছিল। প্রাইড লিমিটেড আগে প্রাইড টেক্সটাইল নামে পরিচিত ছিল।
পণ্য পরিসীমা
শাড়ি এবং অন্যান্য টেক্সটাইল পণ্যের জন্য বেশি পরিচিত ছিল। প্রাইড লিমিটেডের পণ্যের লাইনগুলি প্রাইড সিগনেচার, প্রাইড গার্লস, এথনিক মেনসওয়্যার, প্রাইড কিডস এবং প্রাইড হোম টেক্সটাইল থেকে শুরু করে।
উরবান টাস্ট
২০১০ সালে চালু করা
আরবান ট্রুথ বিশেষভাবে ঢাকা সমাজের তরুণ অংশকে লক্ষ্য করে।
পণ্য পরিসীমা
সহস্রাব্দ এবং প্রজন্ম জেড জন্য দ্রুত ফ্যাশন এবং সাংস্কৃতিকভাবে প্রাসঙ্গিক, ট্রেন্ড-সেটিং শৈলী।
সূর্যঘড়ির ইতিহাস
সূর্যঘড়ি হচ্ছে এমন একটি যন্ত্র যা একটি রেফারেন্স স্কেলে সূর্যের অবস্থানের মাধ্যমে লাইট স্পট বা প্রক্ষেপিত ছায়া ব্যবহার করে সময় নির্দেশ করে। পৃথিবী যখন তার মেরু অক্ষের দিকে ঘুরে, তখন সূর্য পূর্ব দিক থেকে পশ্চিমে আকাশ অতিক্রম করে। সূর্যোদয়ের সময় দিগন্তের অন্তরাল থেকে এটি উদিত হয়ে দুপুরে সর্বোচ্চ বিন্দুতে পৌঁছায়। আবার সূর্যাস্তের সময় এটি দিগন্তের আড়ালে হারিয়ে যায়। আজিমুথ (দিক) কিংবা অল্টিচুট (উচ্চতা) সময় নির্ধারণ যন্ত্র তৈরীতে উভয় পরিমাপই ব্যবহার করা যায়। অধিকাংশ প্রধান সংস্কৃতিতেই সূর্যঘড়ি স্বাধীনভাবে আবিষ্কৃত হয়েছিল এবং সংস্কৃতির বিকাশের সাথে সাথে এটি আরো নিখুঁত এবং অত্যাধুনিক হয়ে উঠেছিল।
পরিচয়
একটি সূর্যঘড়ি স্থানীয় সৌর সময় ব্যবহার করে। ১৮৪০ সালে রেলওয়ে আসার আগে, স্থানীয় সময় একটি সৌরঘড়িতে প্রদর্শিত হত। তখন এটি সরকার এবং বাণিজ্যিক কাজে ব্যবহৃত হয়। ঘড়ি আবিষ্কারের আগে সূর্যঘড়ি সময়ের একমাত্র উৎস ছিল। ঘড়ি আবিষ্কারের পর, সূর্যঘড়ি আরো গুরুত্বপূর্ণ হয়ে ওঠে। কারণ আবিষ্কৃত ঘড়িটি একটি সূর্যঘড়ি থেকে নিয়মিত সময় ঠিক করে নেয়ার প্রয়োজন ছিল। কারণ এর নির্ভুলতা দুর্বল ছিল। দ্রাঘিমাংশ পরিমাপ করতে একটি ঘড়ি এবং একটি ডায়াল একসাথে ব্যবহার করা হত। ডায়ালটি সোজা প্রান্ত এবং কম্পাস ব্যবহার করে শায়িত থাকত। ঊনবিংশ শতাব্দীর শেষভাগে সূর্যঘড়ি একাডেমিক আগ্রহের বস্তু হয়ে ওঠে। লগারিদমের ব্যবহার ডায়াল স্থাপন করার বীজগাণিতিক পদ্ধতি প্রয়োগ এবং অধ্যয়ন করার অনুমতি দেয়া হয়েছিল। সূর্যঘড়ি এখন আর ব্যবহার উপযোগী নয়, এখন এগুলো জনপ্রিয় অলঙ্কার হিসাবে রয়ে গেছে। বেশ কিছু জনপ্রিয় বই সেই আগ্রহ প্রচার করে এবং নির্মাণের পদ্ধতির বিবরণ প্রদান করে। সাশ্রয়ী মূল্যের বৈজ্ঞানিক ক্যালকুলেটর ব্যবহার বীজগাণিতিক পদ্ধতিকে জ্যামিতিক গঠনের মত সহজলভ্য করে তুলেছে এবং কম্পিউটারের ব্যবহার ডায়াল প্লেট নকশাকে সহজ করে তুলেছে। সূর্যঘড়ির ঐতিহ্য স্বীকৃত হযয়েছে এবং বিশ্বব্যাপী সানডায়াল সোসাইটি স্থাপন করা হয়েছে। এবং কিছু আইন বিভিন্ন দেশের জাতীয় বিদ্যালয়ের পাঠ্যক্রমের অংশ হিসেবে সূর্যঘড়ি অধ্যয়নের সুযোগ করে দিয়েছে।
প্রাচীন সূর্যঘড়ি
প্রত্নতাত্ত্বিক আবিষ্কার থেকে জানা যায়, প্রাচীনতম গৃহস্থালী ঘড়িগুলো প্রাচীন ব্যাবিলনীয় জ্যোতির্বিজ্ঞানের ছায়া ঘড়ি (১৫০০ খ্রিস্টপূর্বাব্দ) ছিল। একই যুগের প্রাচীন অ্যানালেমাটিক সানডায়াল (প্রায় ১৫০০ খ্রিস্টপূর্বাব্দ) এবং তাদের প্রোটোটাইপ আধুনিক রাশিয়া অঞ্চলে আবিষ্কৃত হয়েছে।   অনেক আগে ওবেলিস্ক, একসময় সূর্যঘড়ি হিসেবেও ব্যবহৃত হত বলে ধারণা করা হত, যা ফারাওদের সম্মানে নির্মিত মন্দিরে স্থাপন করা হয়েছিল। এখন মনে করা হয় এগুলো শুধুমাত্র একটি স্মৃতিস্তম্ভ হিসেবে কাজ করে। সম্ভবত, অনেক আগেকার মানুষ ছায়ার দৈর্ঘ্য দেখে সময় বলত, কিন্তু এটা যাচাই করা কঠিন। প্রায় ৭০০ খ্রিস্টপূর্বাব্দে ওল্ড টেস্টামেন্টে একটি সূর্যঘড়ির বর্ণনা করা হয়েছে- "আহজের ডায়াল"  এবং  এ (সম্ভবত ইতিহাসের কোথাও পাওয়া যায় এমন একটি সূর্যঘড়ির প্রাচীনতম বিবরণ) - যা সম্ভবত মিশরীয় বা ব্যাবিলনীয় নকশার। এছাড়াও প্রাচীন কাল থেকে চীনে সূর্যঘড়ি বিদ্যমান ছিল, কিন্তু তাদের ইতিহাস খুব কমই জানা যায়। এটা জানা যায় যে, প্রাচীন চীনে সূর্যঘড়ির একটি রূপ বিকশিত হয়েছিল। এবং অবশেষে ১০০০ খ্রিস্টাব্দের মধ্যে সূর্যঘড়ি গুলি অত্যন্ত অত্যাধুনিক পানি ঘড়িতে বিকশিত হয়। সং রাজবংশ (১০০০-১৪০০ খ্রিস্টাব্দ) এ ঘড়িগুলোতে কখনও কখনও কম্পাসও যুক্ত করেছিল। ক্যালেন্ডার বিশেষজ্ঞদের একটি সমাবেশে ১০৪ খ্রিস্টপূর্বাব্দ থেকে সূর্যঘড়ির প্রাথমিক রেফারেন্স পাওয়া যায়।
প্রাচীন গ্রীকরা সূর্যঘড়ির অনেক নীতি ও রূপ বিকশিত করে। ধারণা করা হয় খ্রিস্টপূর্ব ৫৬০ অব্দে গ্রীসে সূর্যঘড়ি চালু করেছিলেন মিলেটাসের অ্যানাক্সিমান্ডার। হেরোডোটাসের মতে, গ্রিক সূর্যঘড়ি প্রাথমিকভাবে তাদের ব্যাবিলনীয় সহযোগীদের কাছ থেকে এসেছিল। গ্রীকরা সূর্যঘড়ি বিজ্ঞানের বিকাশ, জ্যামিতিবিজ্ঞানের বিকাশ, এবং বিশেষ করে একটি সূর্যঘড়ি নোডাস দ্বারা চিহ্নিত কনিক বিভাগ আবিষ্কারে ভাল অবস্থানে ছিল। বিথিনিয়ার গণিতবিদ ও জ্যোতির্বিজ্ঞানী থিওডোসিয়াস (খ্রিস্টপূর্ব ১৬০ অব্দ থেকে ১০০ খ্রিস্টপূর্বাব্দ) একটি সার্বজনীন সূর্যঘড়ি আবিষ্কার করেন যা পৃথিবীর যে কোন স্থানে ব্যবহার করা যেতে পারে।
রোমানরা গ্রীক সূর্যঘড়ি গ্রহণ করে। প্লিনি অনুসারে, রোমে প্রথম সূর্যঘড়ির অস্তিত্ব পাওয়া যায় ২৯৩ খ্রিস্টপূর্বাব্দে। খ্রিস্টপূর্ব ২৫ অব্দে রোমান লেখক ভিট্রুভিয়াস তার ডি আর্কিটেক্টুরা এর "বুক নাইন" এ গ্রিক আবিষ্কারকদের সকল পরিচিত সূর্যঘড়ি তালিকাভুক্ত করেন। এগুলো ছিল সব নডুস ধরনের সূর্যঘড়ি, প্রধানত পৃষ্ঠের মধ্যে পার্থক্য যা নডুস ছায়া পায় বলে বিশ্বাস করা হয়।
মধ্যযুগীয় সূর্যঘড়ি
এই যুগে যখন টাইমকিপিং প্রযুক্তি ইউরোপে স্থবির বা বিস্মৃত হয়। তখন ইসলামী বিশ্ব এটি নিয়ে অনেক এগিয়ে যায়। তখন ইসলামী স্বর্ণযুগের চলায় তারা জ্ঞান-বিজ্ঞানে এগিয়ে ছিল। এছাড়া নামাজের সময় নির্ধারণেও টাইমকিপিং প্রযুক্তি অত্যন্ত গুরুত্বপূর্ণ ছিল। তাদের উন্নতির কারণ ছিল বীজগণিত এবং ত্রিকোণমিতি (ফার্সি গণিতবিদ আল-খোয়ারিজমি দ্বারা আবিষ্কৃত পূর্বে আবিষ্কৃত) ব্যবহার করে এই প্রযুক্তির নির্ভুলতা বৃদ্ধি।
রেনেসাঁ যুগের সূর্যঘড়ি
ক্রুসেডের সময় ইসলামী বিশ্ব থেকে উন্নত প্রযুক্তি ও জ্ঞান নিয়ে ইউরোপ সূর্যঘড়ির উন্নয়নের চেষ্টা করে। ১২ শতকে ল্যাটিন অনুবাদের মাধ্যমে ইউরোপ রেনেসাঁ শুরু করে। এই অনুবাদের মধ্যে ছিল সূর্যঘড়ির উন্নত জ্ঞান। যার মধ্যে রয়েছে সমান আকারের সময়ের একক বের করার জন্য জন্য বিশেষভাবে বাঁকা সূর্যঘড়ির ব্যবহার সম্পর্কে আবু আলী আল-হাসান আল-মারাকুশির ১৩ শতকের লেখা। এই অগ্রগতির আগে, সময়ের এককের দৈর্ঘ্য বছরের সময় অনুযায়ী পরিবর্তিত হত। একটি "সৌর ঘণ্টা" গ্রীষ্ম বা শীতকালের উপর নির্ভর করে ৪০ থেকে ৮০ মিনিট পর্যন্ত হত।
আধুনিক যুগে
গ্রিক ডায়ালগুলি উত্তরাধিকার সূত্রে প্রাপ্ত হয়ে এবং ইসলামী খিলাফত সংস্কৃতি এবং রেনেসাঁ পরবর্তী যুগে ইউরোপীয়দের দ্বারা আরো বিকশিত হয়। গ্রীক ডায়াল সরাসরি ঘণ্টা-লাইনের সঙ্গে নডুস ভিত্তিক ছিল, এগুলো অসম ঘণ্টা নির্দেশ করে। এছাড়াও একে অস্থায়ী ঘণ্টাও বলা হয়- যা ঋতুর সাথে পরিবর্তিত হয়। যেহেতু প্রতিদিন বারোটি সমান ভাগে ভাগ করা হয়; এইভাবে, শীতকালে ঘণ্টা কম এবং গ্রীষ্মকালে দীর্ঘ সময় ছিল। মুহাম্মদ ইবনে জাবির আল-হারানি (আলবাতেগনি) এর ত্রিগোনোমেট্রির পূর্ববর্তী অগ্রগতির উপর ভিত্তি করে ১৩৭১ সালে আবুল-হাসান ইবনে আল-শাতির সারা বছর একই সময় দৈর্ঘ্যের ঘণ্টার ধারণা উদ্ভাবন করেন। ইবনে আল-শাতির জানতেন যে পৃথিবীর অক্ষের সমান্তরালে অবস্থিত একটি গনোমন ব্যবহার করলে সূর্যঘড়ি উৎপন্ন হবে যার ঘণ্টার রেখা বছরের যে কোন দিনে সমান ঘণ্টা নির্দেশ করবে। তার সূর্যঘড়ি প্রাচীনতম মেরু-অক্ষ সূর্যঘড়ি যা এখনও বিদ্যমান। এবং একটি প্রতিরূপ এখনও উমাইয়া মসজিদের একটি মিনার, মাধনাত উল-উরুসে দেখা যায়। ধারণাটি পরে অন্তত ১৪৪৬ থেকে পাশ্চাত্য সূর্যঘড়িতে আবির্ভূত হয়।
বিংশ ও একবিংশ শতাব্দীতে
তাইপেই ১০১ এর ডিজাইনাররা একবিংশ শতাব্দীর প্রথম রেকর্ড সৃষ্টিকারী আকাশচুম্বী ভবনে স্থাপন করে প্রাচীন ঐতিহ্যকে এগিয়ে নিয়ে আসে। তাইওয়ানে টাওয়ারটি ২০০৪ সালে যখন প্রথম চালু করা হয় তখন এটি ছিল বিশ্বের সবচেয়ে লম্বা টাওয়ার, যার উচ্চতা আধা কিলোমিটারেরও বেশি।
শিব নিবাস প্যালেস
শিব নিবাস প্যালেস (শিব নিবাস প্রাসাদ) রাজস্থানের উদয়পুরের মহারানার পূর্বের বাসভবন,  যা পিকোলা হ্রদের তীরে অবস্থিত।
অতিথি ঘর
সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন।
অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন।
১৯৫৫ সালে যে সময় ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর  রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়।
হোটেল
রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন।
প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান।
প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন।
হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা।
প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়।
নাউ, উই আর ব্রেকিং আপ
নাউ, উই আর ব্রেকিং আপ  হচ্ছে একটি দক্ষিণ কোরিয়ান রোমান্টিক টেলিভিশন সিরিজ যা সং হাই-কিও, জাং কি-ইয়ং, কিম জু-হুন এবং চোই হি-সিও দ্বারা অভিনীত। লি গিল-বোক দ্বারা পরিচালিত, চিত্রনাট্য জে ইন করেছেন, এবং সামহওয়া নেটওয়ার্কস এবং ইউনাইটেড আর্টিস্ট এজেন্সি দ্বারা উৎপাদিত সিরিজটি পুরুষ এবং নারীর প্রেমে পড়া এবং বিচ্ছেদ সম্পর্কে।  এটি ১২ই নভেম্বর, ২০২১ তারিখে এসবিএস টিভিতে প্রিমিয়ার হয়েছিল এবং প্রতি শুক্র এবং শনিবার রাত ১০টায় (কোরিয়ান সময়) সম্প্রচারিত হয়েছে। এই নাটকটি ভিকি ও ভিউ এর মাধ্যমে কিছু নির্বাচিত দেশে উপলব্ধ রয়েছে।
সারমর্ম
সিরিজটি রোমান্টিক জগতে প্রেম এবং বিচ্ছেদের গল্প। এটি ফ্যাশন শিল্পের প্রেক্ষাপটে বর্তমান পরিস্থিতিকে চিত্রিত করে। হা ইয়ং-ইউন (সং হাই-কিও) 'দ্য ওয়ান' নামে একটি ফ্যাশন কোম্পানির নকশা বিভাগের একজন সুন্দরী, প্রচলিত দলের নেত্রী। ইউন জায়ে-গুক (জ্যাং কি-ইয়ং) একজন ধনী ফ্রিল্যান্স আলোকচিত্রকর।
প্রযোজনা
সামহওয়া নেটওয়ার্কস স্টুডিওর (সাবসিডিয়ারি-এসবিএস) সঙ্গে একটি ৮.৯৬ বিলিয়ন কোরিয়ান ওন এর চুক্তি স্বাক্ষর করেছে নাটক উত্পাদন করতে। কাং ইউন-কিউং এই সিরিজের নির্মাতা।
২৩ জুন, ২০২০-এ, হুয়াই ব্রাদার্স ঘোষণা করেছিল যে সু অ্যাইকে নাটকে উপস্থিত হওয়ার প্রস্তাব দেওয়া হয়েছে এবং তিনি প্রস্তাবটি বিবেচনা করছেন, কিন্তু শেষ পর্যন্ত তিনি প্রত্যাখ্যান করেছিলেন। ২০২০ সালের নভেম্বরে, ইউনাইটেড আর্টিস্ট এজেন্সি, সং হাই-কিও'র ব্যবস্থাপনা সংস্থার দ্বারা রিপোর্ট করা হয়েছিল যে তিনি নাটকে নায়ক হিসাবে উপস্থিত হওয়ার কথা বিবেচনা করছেন। তিনি শেষবার ২০১৮ টিভি সিরিজ এনকাউন্টারে হাজির হয়েছিলেন। ইউন জুং-হি ৭ বছর বিরতির পর টিভি নাটকে ফিরছেন, তিনি সর্বশেষ ২০১৪ সালের নাটক দ্য এল্ডেস্টে অভিনয় করেছিলেন। ১০ মার্চ, নাটকে উপস্থিত অভিনয়কারীদের তালিকা নিশ্চিত করা হয়েছিল: এরা হচ্ছেন  সং হাই-কিও, জাং কি-ইয়ং, চোই হি-সিও, কিম জু-হুন, নাম গি-এ, চোই হং-ইল, জু জিন- মো, চা হাওয়া-ইওন, জাং হিউক-জিন, সং ইউ-হিউন, লি জু-মিউং, পার্ক হিও-জু, ইউন না-মু এবং ইউন জুং-হি । কি ইউন-সে, কিম ডো-জিওন, ইউরা, ওহ সে-হুন এবং শিন ডং-উক পরে অভিনয়ে যোগ দেন। ৩০ সেপ্টেম্বর, স্ক্রিপ্ট রিডিং সাইট থেকে ছবি জনসাধারণের জন্য প্রকাশ করা হয়েছিল।
চিত্রগ্রহণ
৯ এপ্রিল, ২০২১-এ সিউলে নাটকটির জন্য সং হাই-কিও চিত্রগ্রহণ শুরু করেছিলেন। দুই বছরের বিরতির পর এটি তার প্রথম প্রকল্প।
সোংডো ইন্টারন্যাশনাল বিজনেস ডিস্ট্রিক্টে অবস্থিত ইনচিওন কালচার অ্যান্ড আর্টস সেন্টারে নাটকটির শুটিং হচ্ছে। আর্ট সেন্টার ফ্যাশন কোম্পানী 'দ্য ওয়ান'-এর সদর দফতর হিসাবে স্থাপন করা হয়েছে, যা নাটকের গল্পের পটভূমি তৈরি করে। ২০ জুলাই রিপোর্ট করা হয়েছিল যে ইউন জুং-হি কোভিড-১৯ সংক্রামনের জন্য নিশ্চিত হয়েছেন। যেহেতু নিশ্চিতকরণের আগে তার সময়সূচী ওভারল্যাপ হয়নি, তাই চিত্রগ্রহণ বন্ধ করা হয়নি। ১২ সেপ্টেম্বর, ২০২১-এ চিত্রগ্রহণ শেষ হয়েছিল। ২০২১ সালের আগস্টে অভিনেতা জ্যাং কি-ইয়ং-এর তালিকাভুক্ত হওয়ার কারণে প্রচারের জন্য সিরিজটির উৎপাদন উপস্থাপনা পূর্ব-রেকর্ড করা হয়েছে, সিরিজটি মুক্তির আগে।
মুক্তি
সিরিজটি ১২ নভেম্বর, ২০২১-এ প্রিমিয়ার হয়েছিল এবং ৮ জানুয়ারি, ২০২২ পর্যন্ত প্রতি শুক্র ও শনিবার রাত ১০টায় (কোরিয়ান সময়) সম্প্রচারিত হয়েছে।
আন্তর্জাতিক সম্প্রচার
১ জুন, ২০২১-এ, এসবিএস ঘোষণা করেছে যে নাউ, উই আর ব্রেকিং আপ নাটকের সম্প্রচার স্বত্ব ইতিমধ্যেই জাপানে বিক্রি করা হয়েছে।
উপার্জন কল চলাকালীন, ভিউ ঘোষণা করেছিল যে তারা নাউ, উই আর ব্রেকিং আপ স্ট্রিম করবে নভেম্বরের ভিউ অরিজিনাল সিরিজের অংশ হিসাবে তাদের পূর্ববর্তী রিলিজগুলির মত যেমন রিভার হোয়ার দ্য মুন রাইজেস এবং ডুম অ্যাট ইওর সার্ভিস। সামহওয়া নেটওয়ার্কস এর আগে রিপোর্ট করেছে যে তারা ৪ আগস্ট, ২০৩১ পর্যন্ত এশিয়ান এবং মধ্যপ্রাচ্য অঞ্চলে ভিউ-এর প্যারেন্ট কোম্পানি পিসিসিডব্লিউ মিডিয়ার কাছে সম্প্রচারের অধিকার বিক্রি করেছে কোরিয়া, জাপান ও চিন কে ছাড়া।
শিন ফেইন
শিন ফেইন (Sinn Féin); ; ; ) আয়ারল্যান্ড প্রজাতন্ত্রের একটি বামপন্থী রাজনৈতিক দল। আর্থার গ্রিফিথ কর্তৃক নামীয় ব্যক্তি কর্তৃক ১৯০৫ সালে শিন ফেইন অর্গ্যানাইজেশন নামে এটি প্রতিষ্ঠিত হয়েছিল। ১৯৭০ সালে দলটি ভেঙ্গে পড়ায় এটি বর্তমান নাম ধারণ করে। বর্তমানে দলনেতা হিসেবে রয়েছেন জেরি এডামস। উত্তর আয়ারল্যান্ড এবং আয়ারল্যান্ড প্রজাতন্ত্র - উভয় অঞ্চলের সংসদেই এদের নির্বাচিত সংসদ সদস্য রয়েছে। একীভূত দ্বীপপুঞ্জ আয়ারল্যান্ডের অন্যতম প্রধান রাজনৈতিক দল হিসেবে এর অবস্থান বামপন্থী। ঐতিহাসিকভাবে দলটি প্রভিশনাল আইআরএ দলের সাথে সংযুক্ত ছিল। আইরিশ ভাষায় শিন ফেইন শব্দের অর্থ হচ্ছে 'আমরাই' বা 'আমরা আমরাই'। কিন্তু সচরাচর ভুলভাবে 'একমাত্র আমরাই' শব্দগুচ্ছের অনুবাদ হযে থাকে।
ইতিহাস
২৮ নভেম্বর, ১৯০৫ সালে জাতীয় কাউন্সিলের প্রথম বার্ষিক সম্মেলনে গঠিত হয়। আর্থার গ্রীফিথ শিন ফেইনের খসড়া নীতি প্রণয়ন করেছিলেন। এ নীতিতে বলা হয়েছিল যে, 'আয়ারল্যান্ডের রাজধানীতে আইরিশ জাতির নৈতিক সমর্থন নিয়ে জাতীয় আইনসভা প্রতিষ্ঠিত হবে।' যুক্তরাজ্যের সংসদীয় আসনের লেইট্রিম নর্থ এলাকায় অনুষ্ঠিত ১৯০৮ সালের উপ-নির্বাচনে অংশগ্রহণ করে ২৭% ভোট লাভ করেছিল। এরপর জনসমর্থন এবং সদস্যপদ - উভয়ই নেমে যেতে থাকে। ১৯১০ সালে দলীয় সম্মেলন আর্দ ফেইসে অংশগ্রহণকারীর সংখ্যা ছিল খুবই কম। এমনকি আসনে প্রতিদ্বন্দ্বিতা করার জন্যে প্রয়োজনীয় সদস্য খুঁজে পাওয়াও বেশ কঠিন হয়ে পড়েছিল।
সংসদে প্রতিনিধিত্ব
শিন ফেইন বর্তমানে উত্তর আয়ারল্যান্ডে দ্বিতীয় বৃহত্তম রাজনৈতিক দল হিসেবে উত্তর আয়ারল্যান্ডের সংসদে প্রতিনিধিত্ব করছে। সেখানে তারা মন্ত্রীপরিষদের চারটি পদের অধিকারী। আইরিশ প্রজাতন্ত্রের নিম্নসভা দেইল এইরেনে পঞ্চম বৃহত্তম দল হিসেবে এর অবস্থান। ব্রিটিশ কমন্স সভা বা হাউজ অব কমন্সে এর পাঁচজন সদস্য নির্বাচিত হয়েছে। কিন্তু দলের নীতি-নির্ধারণী সভায় বলা হয় যে, প্রতিনিধিত্বকারীরা অবশ্যই সেখান থেকে তাদের আসন প্রত্যাখ্যান করবেন।
আইআরএ'র সাথে সম্পৃক্ততা
শিন ফেইন বৃহত্তম সংগঠনরূপে আইরিশ প্রজাতন্ত্রবাদের শাখা আইরিশ জাতীয়তাবাদে বিশ্বাসী একটি দল এবং প্রভিশনাল আইরিশ রিপাবলিকান আর্মি বা আইআরএ'র সাথে ঘনিষ্ঠ সম্পর্ক রয়েছে। আইরিশ সরকার দোষারোপ করছে যে, শিন ফেইনের শীর্ষস্থানীয় নেতারা আইআরএ আর্মি কাউন্সিলের পদে অধিষ্ঠিত আছেন। কিন্তু, শিন ফেইন নেতৃত্ব তাদের এ দাবীকে অস্বীকার করেছে।
১৯৮০-এর দশকের শুরুতে রাষ্ট্রপক্ষ থেকে বিবৃতি দেয়া হয়। এতে বলা হয়, "শিন ফেইন এবং আইআরএ পৃথকভাবে কর্মকাণ্ড পরিচালনা করলেও জাতীয়তাবাদী চেতনায় প্রধান ভূমিকা নিচ্ছে। আইরিশ রিপাবলিকান আর্মি অস্ত্রের প্রচারণা চালাচ্ছে। অন্যদিকে শিন ফেইন যুদ্ধের প্রচারণা, জনসাধারণ ও রাজনৈতিক কণ্ঠস্বররূপে আন্দোলন চালাচ্ছে।"
মজিবুর রহমান (বীর বিক্রম)
শহীদ মজিবুর রহমান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মজিবুর রহমানের জন্ম বরিশাল জেলার উজিরপুর উপজেলার গুঠিয়া ইউনিয়নের কমলাপুর গ্রামে। তিনি অবিবাহিত ছিলেন। তারা চার ভাই, চার বোন। তার বাবার নাম সিরাজউদ্দিন হাওলাদার এবং মায়ের নাম হাসনা বানু।
কর্মজীবন
পাকিস্তান সেনাবাহিনীতে চাকরি করতেন মজিবুর রহমান। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন তিনি। পরে তিনি ৩ নম্বর সেক্টর এলাকায় যুদ্ধ করেন। এস ফোর্স গঠিত হলে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়।
মুক্তিযুদ্ধে ভূমিকা
ব্রাহ্মণবাড়িয়া জেলার সরাইল উপজেলার পূর্বদিকে শাহবাজপুরের পাশেই ছিল চান্দুরা। মুক্তিযুদ্ধের চূড়ান্ত পর্যায়ে মুক্তিবাহিনীর এস ফোর্সের ১১ ইস্ট বেঙ্গল রেজিমেন্ট সীমান্ত এলাকা থেকে ১৯৭১ সালের ৬ ডিসেম্বর ভোরে সেখানে পৌঁছায়। বিকেলে তাদের সঙ্গে যোগ দেন এস ফোর্স অধিনায়ক কে এম সফিউল্লাহ (বীর উত্তম)। মুক্তিবাহিনীর একটি দল যখন ইসলামপুরে পৌঁছায়, তখন সেখানে পেছন থেকে পাকিস্তান সেনাবাহিনীর দুটি মিলিটারি লরি অপ্রত্যাশিতভাবে হাজির হয়। লরিতে ছিল পাকিস্তান সেনাবাহিনীর ফ্রন্টিয়ার ফোর্সের ১৪-১৫ জন সেনা। তখন কে এম সফিউল্লাহও সেখানে ছিলেন। তিনি তাৎক্ষণিকভাবে পাকিস্তানি সেনাদের আত্মসমর্পণের আদেশ দেন। তারা অস্ত্রসহ হাত উঁচু করে লরি থেকে লাফ দিয়ে নেমে হঠাৎ মুক্তিযোদ্ধাদের লক্ষ্য করে গুলি করতে থাকে। কয়েক মিনিট পর পেছন থেকে পাকিস্তানি সেনাভর্তি আর একটি বাস সেখানে আসে। এরপর শুরু হয়ে যায় ভয়াবহ যুদ্ধ। পাকিস্তানি সেনাদের আক্রমণের প্রচণ্ডতায় মুক্তিবাহিনীর দলটি কিছুটা বিশৃঙ্খল ও নিয়ন্ত্রণহীন হয়ে পড়ে। মজিবুর রহমান ছিলেন এক কোম্পানি। তাদের একটি প্লাটুন জীবন বাঁচাতে পার্শ্ববর্তী নদীর অপর পারে আশ্রয় নেয়। বাকি দুই প্লাটুনের একটি বিচ্ছিন্ন হয়ে পড়ে। মাত্র একটি প্লাটুন সাহসিকতা ও বীরত্বের সঙ্গে পাকিস্তানি সেনাদের মোকাবিলা করতে থাকে। এই প্লাটুনেই ছিলেন মজিবুর রহমান। এ সময় কয়েকটি গুলি হঠাৎ এসে তার শরীরের বিভিন্ন স্থানে লাগে। সঙ্গে সঙ্গে তিনি ঢলে পড়েন মৃত্যুর কোলে। সেদিন সেখানে মুক্তিবাহিনীর মজিবুর রহমানসহ আরেকজন শহীদ এবং এ এস এম নাসিম (বীর বিক্রম) ও মঈনুল হোসেনসহ ১১-১২ জন আহত হন। অন্যদিকে পাকিস্তানি সেনাদের ২৫ জন নিহত ও ১৪ জন বন্দী হয়। বাকিরা রাতের অন্ধকারে পালিয়ে যায়। যুদ্ধশেষে শহীদ মজিবুর রহমান ও তার আরেক শহীদ সহযোদ্ধাকে সমাহিত করা হয় চান্দুরা সেতুর পাশে। কবর দুটি চিহ্নিত আছে।
আল-আমীন মিশন
আল-আমীন মিশন ভারতের পশ্চিমবঙ্গ রাজ্যের হাওড়া জেলার খলতপুর গ্রামে অবস্থিত একটি আবাসিক শিক্ষাপ্রতিষ্ঠান। ১৯৮৬ সালে প্রতিষ্ঠিত এই প্রতিষ্ঠানটি এখন রাজ্যের ১৭ টি জেলা জুড়ে ৭৬ টি শাখা ছড়িয়ে আছে; এই রাজ্য ছাড়াও, আসাম, ত্রিপুরা, ঝাড়খণ্ড,মহারাষ্ট্রএর মতো অন্যান্য রাজ্যের মধ্যে ইহা বিস্তৃত। এখন এতে ১২ হাজার আবাসিক ছাত্রছাত্রী আছে। এখান থেকে প্রায় ২০ হাজার শিক্ষার্থী উত্তীর্ণ হয়েছে।
ইতিহাস
এম নুরুল ইসলাম, প্রতিষ্ঠানের সাধারন সম্পাদক, ১৯৭৬ সালে দশম শ্রেণীতে অধ্যয়নরত অবস্থায় তিনি খলতপুর জুনিয়র হাই মাদ্রাসা প্রতিষ্ঠা করেন। ১৯৮৪ সালের মে মাসে তিনি ''ইন্সটিটিউট অফ ইসলামিক কালচার" শুরু করেন। ১৯৮৬ সালে মুষ্টির চাল নিয়ে হাই মাদ্রাসা ভবনেই আবাসিক ছাত্রাবাস শুরু করেন। ১৯৮৭ -র  জানুয়ারী মাসে এটি নামান্তর করে হয় আল-আমীন মিশন।
কার্যক্রম
একটি শিক্ষাপ্রতিষ্ঠান হওয়ার পাশাপাশি আল-আমীন মিশন মুসলিম সম্প্রদায়ের জন্য দাতব্য কাজ করে। এটি বেকার (Unemployme) মুসলমানদের লোন দিয়ে সহায়তা করেছে এবং অন্যান্য সম্প্রদায়ের অভাবী শিক্ষার্থীদের সহায়তার জন্য বৃত্তি কার্যক্রম রয়েছে।
১৯ মে ২০১৫-তে, আল-আমীন মিশন বঙ্গভূষণ পুরস্কার পেয়েছে। গত কয়েক বছর ধরে আল-আমিন মিশন সুবিধাবঞ্চিত বাচ্চাদের উচ্চতর পেশায় ও দারিদ্র্যের বাইরে নিয়ে যাওয়ার জন্য জাতীয় নিউজ (টাইমস অফ ইন্ডিয়া,দ্য টেলিগ্রাফ ইত্যাদি ) এর কেন্দ্রবিন্দু।
তহবিল
প্রতিষ্ঠানটি বেশিরভাগই দান ও যাকাত দ্বারা পরিচালিত হয়। সারাদেশে মুসলমানরা মিশনে তাদের যাকাত প্রদান করে, যা দরিদ্র, নিঃস্ব এবং এতিমদের জন্য সংরক্ষিত আসনের 25% যত্ন নেয়। এটি পতাকা ইন্ডাস্ট্রিজ প্রাইভেট লিমিটেড, মৌলানা আজাদ শিক্ষা ফাউন্ডেশন এবং পশ্চিমবঙ্গের ওয়াকফ বোর্ডের মতো অনেক উত্স থেকে অর্থায়ন পেয়েছে। ইন্দোরের পাকিজা গ্রুপ ইন্দোরের আল-আমিন মিশন একাডেমির অবকাঠামো নির্মাণ করছে।
শাখা
এর মোট 68 টি শাখা আছে।
আল-আমীন মিশন
থাম্ব|আল আমীন মিশন, জুনিয়র বিল্ডিং, খলতপুর
আল-আমীন মিশন ট্রাস্ট
6.আল-আমীন মিশন একাডেমি, বেলডাঙা,মুর্শিদাবাদ
7.আল-আমীন মিশন একাডেমি, নয়াবাজ, হাওড়া
8.আল-আমীন মিশন একাডেমি, খলিসানী, হাওড়া
9.আল-আমীন মিশন একাডেমি, উলুবেড়িয়া, হাওড়া
10. আল-আমীন মিশন একাডেমি, নিউটাউন, উত্তর 24 পরগণা
11. আল-আমীন মিশন একাডেমি, হাসনেচা, দক্ষিণ 24 পরগনা
12.আল-আমীন মিশন একাডেমি, সূর্যপুর, দক্ষিণ 24 পরগনা
13.আল-আমীন মিশন একাডেমি, চাপড়া, নদীয়া
14.আল-আমীন মিশন একাডেমি, মালদা
15. আল-আমীন মিশন একাডেমি, মেমারি, পূর্ব বর্ধমান
16.আল-আমীন মিশন একাডেমি, জলপাইগুড়ি
17. আল-আমীন মিশন একাডেমী, মেদিনীপুর, পশ্চিম মেদিনীপুর
18. আল-আমীন মিশন একাডেমী, উজুনিয়া, মুর্শিদাবাদ
19.আল-আমীন মিশন একাডেমি, রামপুরহাট, বীরভূম
20.আল-আমীন মিশন একাডেমি, ঝাড়বাড়ী
21. আল-আমীন মিশন একাডেমি, হেমতাবাদ
23. আল-আমীন মিশন একাডেমি, খড়গপুর
25. আল-আমীন মিশন একাডেমি, ভবতা
26.আল-আমীন মিশন একাডেমি, রাঁচি
27.আল-আমীন মিশন একাডেমি, হাউলি
28.আল-আমীন মিশন একাডেমী, নিউ টাউন
29.পলাশি গার্লস হোস্টেল, নদিয়া
30.চিচুরিয়া হাই স্কুল বয়েজ হোস্টেল
31.সুধাকরপুর হাই স্কুল বয়েজ হোস্টেল
32.আল-আমীন মিশন একাডেমি, ত্রিপুরা
33.আল-আমীন মিশন একাডেমি, পাটনা
34.আল-আমীন মিশন একাডেমি, মরিচা
35.আল-আমীন মিশন একাডেমি, কোচবিহার
37.আল-আমীন মিশন একাডেমি, উমরপুর
38.আল-আমীন মিশন একাডেমি, লোহাপুর
39.আল-আমীন মিশন একাডেমি, ইন্দোর
আল-আমীন শিক্ষা কাউন্সিল
40.আল-আমীন একাডেমী, বারুইপুর(গার্লস)
41.আল-আমীন একাডেমি, পাইকপাড়ী
42. আল-আমীন একাডেমি, বাবনান
43.আল-আমীন একাডেমী, দুবরাজপুর
44.আল-আমীন একাডেমী, সুগড়
45.আল-আমীন একাডেমি, মহম্মদপুর
46.আল-আমীন একাডেমী, উলুবেড়িয়া
47.আল-আমীন একাডেমি, জয়নগর
48.আল-আমীন একাডেমী, বর্ধমান
49.আল-আমীন একাডেমী, উস্তি
50.আল-আমীন একাডেমি, পাপুরি
51.আল-আমীন একাডেমি, কালেজোড়া
52.আল-আমীন একাডেমী, বাঁকুড়া
53.আল-হেদায়েত মিশন স্কুল, রানীহাটি
54.আল-আমীন একাডেমী, জীবনপুর
55.আল-আমীন একাডেমি, বৈষ্ণবনগর
56.আল-আমীন একাডেমি, তালদি
57.আল-আমীন একাডেমি, ভাঙ্গার
58.আল-আমীন একাডেমি, গালসি
60.আল-আমীন একাডেমী, হাসামুদিপুর
61.আল-আমীন একাডেমি, হরিহরপাড়া
62.আল-আমীন একাডেমি, হেমতাবাদ
63.আল-আমীন একাডেমী, বীরপুর
64.আল-আমীন একাডেমি, নওদা
65.আল-আমীন একাডেমি, পান্ডুয়া
66.আল-আমীন একাডেমী, সুরজাপুর
67.আল-আমীন একাডেমি, কোটবার
68.আল-আমীন একাডেমী, বারুইপুর
ব্যাবস্থাপনা
মিশনের প্রধান ক্যাম্পাস, আল-আমিন মিশন একটি আবাসিক প্রতিষ্ঠান। প্রধান ক্যাম্পাস খলতপুর অন্যান্য ক্যাম্পাসগুলিকে পরিচালনা করে।  পশ্চিমবঙ্গ জুড়ে আল আমীন প্রায় 50 টি স্কুল পরিচালনা করে।  তাদের বেশিরভাগ সরাসরি আল আমীন মিশন দরা চালিত হয় এবং প্রত্যন্ত গ্রামাঞ্চলে অবস্থিত কয়েকটি উন্নত পরিচালনা ও সেবার জন্য স্থানীয় অলাভজনক প্রতিষ্ঠান  দ্বারা পরিচালিত হয়।  সেই একাডেমী / স্কুলকে "Collaboration with Al Ameen Mission"(আল আমিন মিশনের সহযোগিতায়) হিসাবে ডাকা হয়।  তারা আল আমীন মিশনের সঙ্গে  অভিন্ন।
শিক্ষক-শিক্ষিকাগণ
আল-আমিন মিশনে বেশ কয়েকটি স্থায়ী শিক্ষকের পাশাপাশি কয়েকটি নামী স্কুল এবং কলেজের অতিথি শিক্ষক রয়েছে। অতিথি শিক্ষকেরা পিছিয়ে পড়া সমাজের শিক্ষার জন্য তাদের আগ্রহের কারণে, পিছিয়ে পড়া সংখ্যালঘুদের প্রতিভা লালন করতে আল-আমিনের দীর্ঘমেয়াদী সহযোগী হয়ে ওঠেন। পশ্চিমবঙ্গে উচ্চমাধ্যমিক পদার্থবিজ্ঞানের মানসম্পন্ন পাঠ্যপুস্তক হিসাবে খ্যাতিমান প্রফেসর মৃণাল কান্তি দোয়ারি আল-আমীন শিক্ষার্থীদের অন্যতম প্রিয় শিক্ষক হিসাবে রয়েছেন।  আল-আমিনের বেশিরভাগ স্থায়ী শিক্ষকের আল-আমিনের স্বর্ণযুগের সময়  2000-2006 (যখন প্রতিষ্ঠানটি ডানা মেলতে আরম্ভ করেছে) অভাব ছিল। কিন্তু যারা ছিলেন তাদের ত্যাগ নিঃসন্দেহে উল্লেখযোগ্য ছিল।  এবং ছাত্রদের প্রশংসাপত্রগুলি উচ্চস্বরে তাই বলে।  আল-আমীন শিক্ষার্থীদের সাফল্য কেবল বিদ্যালয়ের সাফল্য নয়, সাম্প্রতিক সময়ে বাঙালি মুসলমানদের মধ্যে সর্বাধিক পরিচিত শিক্ষাগত আন্দোলনে শিক্ষকদের নিষ্ঠার এক চিরস্থায়ী বিজয়।  তবে, এমন কিছু শিক্ষক রয়েছেন যা শিক্ষার্থীদের পক্ষ থেকে অস্পষ্ট সমর্থনের জন্য উল্লেখ করা দরকার, তা সে শিক্ষামূলক, সংবেদনশীল, অনুপ্রেরণামূলক বা প্রেরণাদায়ক হোক।  ডাঃ মোসরফ হোসেন, আমির হোসেন, হারুন হালদার, মদত আলী, এস জাকারিয়া, সৈয়দ শহীদ-উল ইসলাম, রবিয়াল হোসেন খান, প্রফেসর সুসিল কুমার দাস, এসকে মোঃ আইয়ামিন, মৃদুল আহমাদ, পারভেজ আলম, মোঃ নুর আলম, ডাঃ গাহুল আমেন, ডা।  খান,  কাজী মতিউর জামাল(KMZ)  পৃষ্ঠপোষক ছিল।  অনেকের বক্তব্য এই শিক্ষকরা না থাকলে আল-আমিনকে আলাদাভাবে জানা হত।  এবং অনেকাংশে ড.মোসরাফ হোসেনকে জনপ্রিয় রায় দিয়ে নিরাপদে শিক্ষার্থীদের রোল মডেল হিসাবে ধরে নেওয়া যেতে পারে।  ডাঃ হোসেন এবং সৈয়দ শহীদ-উল ইসলাম বাঙালি মুসলমানদের মধ্যে শিক্ষামূলক আন্দোলনের নতুন অধ্যায় শুরু করতে 2006 এর পরেই আল-আমিন ত্যাগ করেছেন।
উজ্জ্বল প্রাক্তনী
আল আমিন মিশন থেকে এখনও পর্যন্ত প্রায় 20,000 শিক্ষার্থী বেরিয়েছেন এবং তাদের বেশিরভাগই ভারত তথা বিশ্বের বিভিন্ন স্থানে মানবসেবায় নিযুক্ত।
কীচক বধম
কীচক বধম (বাংলা: কীচকের বধ বা কীচকের হত্যাকাণ্ড) হলো একটি ভারতীয় নির্বাক চলচ্চিত্র। চলচ্চিত্রটি রঙ্গস্বামী নটরাজ মুদলিয়ার দ্বারা প্রযোজিত, পরিচালিত, চিত্রগ্রহণ করা এবং সম্পাদিত। চলচ্চিত্রটি দক্ষিণ ভারতে নির্মিত প্রথম চলচ্চিত্র এবং এটি নটরাজ মুদলিয়ারের প্রযোজনা সংস্থা, ইন্ডিয়া ফিল্ম কোম্পানি-তে পাঁচ সপ্তাহের মধ্যে চিত্রধারণ করা হয়। যেহেতু চলচ্চিত্রকর্মীদের সদস্যরা জাতিগতভাবে তামিল ছিলেন, সেহেতু কীচক বধম চলচ্চিত্রটিকে সর্বপ্রথম তামিল চলচ্চিত্র হিসেবে গণ্য করা হয়। এটির কোন মুদ্রণ বেঁচে আছে বলে জানা যায়নি, যা চলচ্চিত্রটিকে একটি হারানো চলচ্চিত্র তালিকায় তালিকাভুক্ত করে।
সি. রাঙ্গাভাদিভেলু দ্বারা লিখিত চিত্রনাট্যটি হিন্দু মহাকাব্য মহাভারত-এর বিরাট পর্ব অংশের একটি পর্বের উপর কেন্দ্রিত, যেখানে চিত্রনাট্যটি কীচকের দ্রৌপদীকে পাওয়ার চেষ্টার উপর আলোকপাত করে। চলচ্চিত্রের অভিনয়ে মূল চরিত্রগুলিতে রয়েছেন রাজু মুদলিয়ার ও জীবর্থনাম।
১৯১০-এর দশকের শেষের দিকে মুক্তি পাওয়া কীচক বধম ব্যবসাহিকভাবে সফল হয় এবং ইতিবাচক সমলোচক প্রতিক্রিয়া অর্জন করে। চলচ্চিত্রটির সফলতা নটরাজ মুদলিয়ারকে একই রকমের বহুসংখ্যক ঐতিহাসিক চলচ্চিত্র নির্মাণের জন্য উৎসাহিত করে, যা দক্ষিণ ভারতীয় চলচ্চিত্র শিল্পের জন্য ভিত্তি স্থাপন করে এবং তাকে তামিল চলচ্চিত্রের জনক হিসেবে স্বীকৃত লাভ করতে সাহায্য করে। নটরাজ মুদলিয়ারের কাজ রঘুপতি প্রকাশ ও জোসেফ চেল্লাইয়া ড্যানিয়েল-এর মতো অন্যান্য চলচ্চিত্র-নির্মাতাদের জন্য একটি অনুপ্রেরণা ছিল।
কাহিনি সংক্ষেপ
রাজা বিরাটের সৈনবাহিনীর সেনাপতি, কীচক দ্রৌপদীকে যেকোন অবস্থায় পাওয়া ও বিবাহ করার চেষ্টা করেন; তিনি এমন কি দ্রৌপদীকে উৎপীড়ন করার চেষ্টা করেন, যা দ্রৌপদীকে ভীমের (তার স্বামী এবং পাণ্ডব ভ্রাতৃদ্বয়ের মধ্যে একজন) কাছে এই ঘটনা সম্পর্কে বলার জন্য পরিচালনা করে। পরবর্তীতে, যখন কীচক দ্রৌপদীর সাথে দেখা করেন, দ্রৌপদী তাকে একটি গোপন জায়গায় তার সাথে একাকী সাক্ষাৎ-এর জন্য অনুরোধ করেন। তিনি কথামত সেই স্থানে পৌছাঁয়, কিন্তু যানতে পারেন যে সেখানে দ্রৌপদীর পরিবর্তে ভীম রয়েছেন এবং ভীম তাকে ঘটনাস্থলে হত্যা করেন।
উন্নয়ন
মাদ্রাজের গাইটি থিয়েটারে দাদাসাহেব ফালকে-এর ১৯১৩ সালের পৌরাণিক চলচ্চিত্র রাজা হরিশচন্দ্র দেখার পর, মাদ্রাজে জন্মগ্রহণ করা এক গাড়ি বিক্রেতা, রঙ্গস্বামী নটরাজ মুদলিয়ার চলচ্চিত্রের উপর আগ্রহ গড়ে তুলেন। তিনি তখন স্টিওয়ার্ট স্মিথ থেকে আলোকচিত্রবিদ্যা ও চিত্রগ্রহণের গুরুত্বপূর্ণ উপাদানগুলি শিখেছিল।
মাল্টা জাতীয় ফুটবল দল
মাল্টা জাতীয় ফুটবল দল (Tim nazzjonali tal-futbol ta' Malta, Malta national football team) হচ্ছে আন্তর্জাতিক ফুটবলে মাল্টার প্রতিনিধিত্বকারী পুরুষদের জাতীয় দল, যার সকল কার্যক্রম মাল্টার ফুটবলের সর্বোচ্চ নিয়ন্ত্রক সংস্থা মাল্টা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৯ সাল হতে ফুটবলের সর্বোচ্চ সংস্থা ফিফার এবং ১৯৬০ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৫৭ সালের ২৪শে ফেব্রুয়ারি তারিখে, মাল্টা প্রথমবারের মতো আন্তর্জাতিক খেলায় অংশগ্রহণ করেছে; মাল্টার জিরায় অনুষ্ঠিত উক্ত ম্যাচে মাল্টা অস্ট্রিয়ার কাছে ৩–২ গোলের ব্যবধানে পরাজিত হয়েছে।
১৭,০০০ ধারণক্ষমতাবিশিষ্ট তা' কালি জাতীয় স্টেডিয়ামে মাল্টার যোদ্ধা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাল্টার রাজধানী তা' কালিতে অবস্থিত। বর্তমানে এই দলের ম্যানেজারের দায়িত্ব পালন করছেন দেভিস মানৎসা এবং অধিনায়কের দায়িত্ব পালন করছেন মোস্টার আক্রমণভাগের খেলোয়াড় মাইকেল মিফসাড।
মাল্টা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও মাল্টা এপর্যন্ত একবারও অংশগ্রহণ করতে সক্ষম হয়নি।
মাইকেল মিফসাড, ডেভিড কারাবট, গিলবের্ত আগিয়াস, কার্মেল বাসুত্তিল এবং আন্দ্রেই আগিয়াসের মতো খেলোয়াড়গণ মাল্টার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৪ সালের সেপ্টেম্বর মাসে প্রকাশিত র‌্যাঙ্কিংয়ে মাল্টা তাদের ইতিহাসে সর্বপ্রথম সর্বোচ্চ অবস্থান (৬৬তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মাল্টার সর্বোচ্চ অবস্থান হচ্ছে ৯৮তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: